Pada episod lepas, dalam 29 minit yang informatif,
kita melihat kejayaan membawa manusia untuk membina dunia moden
dan cipta senjata yang cukup berkuasa untuk mengubahnya menjadi huru-hara.
Namun itu cuma sebahagian daripada cerita.
Bahagian selepas itu bermula sekarang.
Tahun 1945.
Bom atom baru saja meletus.
Dunia menjadi hancur.
Hilter klon sudah bermula.
Masa depan nampak tidak menentu
dan ia semakin hampir seperti biasa.
PENYAMPAI DOKUMENTARI LANDMARK
Namun ini akan menjadi masa depan yang dunia tak pernah lihat sebelum ini,
masa depan angkasawan dan bintang rock,
perniagaan besar dan cinta percuma,
komputer dan Internet.
Robot pembunuh dihantar melalui masa untuk membunuh Sarah Connor.
Walaupun itu cuma dalam filem.
Peradaban moden sudah muncul,
namun percanggahan pandangan dunia bermaksud ancaman akibat konflik
tidak pernah hilang.
Bolehkah bentuk komunikasi masa yang baru bantu kita berbaik
atau tidak boleh?
Patutlah ada dua media sosial?
Satu untuk orang yang betul dan satu lagi untuk orang yang salah?
Saya kenal ramai orang yang boleh diletakkan di media sosial yang salah.
Si bedebah.
Jadi sertailah saya dalam bahagian akhir kewujudan manusia
dalam mencari cara kita berada di sini dan esok
pada masa rakaman iaitu Rabu.
Apabila masa depan tiba, ia akan berlaku di sini,
di tempat yang tidak kukuh dikenali sebagai bumi.
Tapi rambut saya nampak teruk.
EPISOD LIMA: PEPERANGAN DUNIA
Rusia, tanah yang luas di timur.
Ini pertama kali kami sebut dalam siri ini,
tapi ia sudah lama wujud.
Pada awal abad ke-20, Rusia sebuah empayar yang luas,
seperti Marvel Cinematic Universe hari ini.
Orang Rusia yang biasa ialah burung bayas,
tapi dia impian menjadi lelaki, kalau boleh yang kaya,
kerana ketika orang Rusia hidup dalam kemiskinan,
orang kaya pula tinggal di St Petersburg.
Orang Rusia kaya dipanggil t'Sar Nicholas,
iaitu Raja Nicholas dalam bahasa Rusia.
Beliau dibenarkan memerintah negara seperti diktator,
dan saya telah diberi amaran untuk kata Rusia sekarang tidak begitu.
Dunia seperti ini di tempat manusia kais pagi, makan pagi
sementara yang elit semakin kaya,
nampak sangat tidak adil dan mustahil bagi kita sekarang.
Kita hampir tak boleh bayangkan keadaannya.
Lelaki yang fikir itu mengarut
ialah pemikir Jerman, Karl Marx.
Sukar nak tahu, tapi jika anda lihat gambar ini dengan dekat,
anda mungkin perasan dia ada janggut.
Marx juga ada visi
yang dia tulis dalam buku dipanggil Manifesto Komunis.
Hari ini, ini salah satu buku yang diperkatakan oleh pakar,
tapi tiada orang yang membacanya macam semua buku.
Namun ketika itu, ia sangat terkenal
dalam kalangan antikapitalis demografi revolusioner 18 hingga 35 tahun.
Seorang orang Rusia yang baca buku itu
ialah lelaki yang merenung di dalam gambar ini,
Vladimir Ilyich John Lennon.
Lennon bayangkan dunia tanpa pemilikan.
Saya nak tahu jika anda boleh buat begitu.
Tiada benda yang diinginkan, persaudaraan manusia.
Dia memilih untuk mengadakannya dengan pemberontakan yang zalim.
Pada tahun 1917, dia mendapat peluangnya.
Disebabkan kekurangan makanan,
orang mulakan rusuhan untuk roti seperti itik.
Lennon dan pengikutnya menyelinap ke Istana Musim Sejuk
dan menubuhkan kerajaan komunis.
Rusia menukar namanya kepada USSR,
atau kadangkala CCCP.
Apa itu Bawang Soviet?
Saya rasa awak dah salah faham
dan mungkin awak maksudkan Kesatuan Soviet.
Taklah, Bawang. Saya baca di kertas tadi.
Itu mungkin kerana ia salah eja atau awak salah baca,
tapi saya rasa maksud awak dalam terma sejarah ialah Kesatuan Soviet,
atau Republik Sosialis Kesatuan Soviet.
Saya tak mahu biadab, tapi awak jenis lelaki yang berlagak tahu.
Boleh kita kekalkan topik tentang Bawang Soviet?
- Okey. - Sebenarnya, ia tentang apa?
Jika awak tak tahu, cakap saja. Saya takkan menilai awak.
Jika awak nak bercakap tentang
sayur Soviet Rusia, boleh saja.
Ia sebuah negara pertanian.
Ada banyak bawang, kentang dan macam-macam lagi.
- Ada lobak putih? - Saya rasa.
Murah, senang ditanam, kuat, sedap dimasak stu.
Macam mana awak begitu berpengetahuan tentang sayuran?
Awak ada pembahagian?
Pada tahun 1924, Lennon keluar daripada kumpulan itu
untuk fokus pada kewujudan di akhirat yang dia tak percaya.
Tempat Lennon digantikan oleh Joseph Stalin,
yang mengadakan tindakan keras yang kejam
yang membunuh, mengebulurkan atau mengusir jutaan orang.
Walaupun pada sisi positifnya, dia ada misai yang ramah.
Komunis dan kapitalis ialah musuh semula jadi,
seperti lelaki dan wanita, kucing dan anjing.
Namun Rusia dan Amerika mengetepikan perbezaan itu
disebabkan kepentingan bersama dalam memenangi Perang Dunia Kedua.
Penamat Perang Dunia Pertama membawa kepada banyak keraian yang direkodkan
ketika orang melupakan konflik dan kesengsaraan selama bertahun-tahun.
Namun di sebalik keraian yang lapuk ini, masalah timbul.
Apabila tiada orang jahat yang akan mengebom atau menembak,
timbul rasa curiga di Timur dan Barat terhadap masing-masing.
Ia permulaan konflik baru dunia,
iaitu Perang Dingin.
Perang Dingin agak rumit, bukan?
Patutlah kita sebutkan dalam hal ini,
atau abaikan saja?
Ia mentakrifkan kebanyakan separuh masa kedua abad ke-20,
jadi saya rasa awak patut masukkan.
Oh ya. Baiklah.
Ketika Kesatuan Soviet berkembang,
permusuhan antara Timur dan Barat semakin serius.
Pembahagian itu disimbolkan oleh pembinaan Tembok Berlin,
seperti perceraian yang dibuat daripada bata.
Ada kesangsian teruk berlaku
seperti saya dan bekas kekasih apabila saya nampak ada 28 panggilan tak dijawab
daripada nama "Claudia Tits" yang dia simpan di telefonnya.
Dia kata Claudia cuma wakil daripada Fitness First
dan itu nama sebenarnya.
Maaflah, Sean.
Dulu, saya tak percaya. Sekarang pun sama.
Saya harap mak awak sihat.
Kemudian, terdapat paranoia antara Timur dan Barat,
dan mereka mula saling mengintip, simpan senjata nuklear,
dan berlawan dalam banyak siri perang.
KOREA UTARA ISYTIHAR PERANG
Jadi Rusia dan Amerika adakan perang proksi
yang mana mereka guna negara lain untuk lawan.
Bukankah itu macam menghasut watak lain melawan untuk kita
dalam Street Fighter II?
Saya rasa di sepanjang sejarah manusia, ada kecenderungan
untuk cuba guna kuasa lain,
pejuang dari tanah lain untuk berlawan.
Ya, sama macam Street Fighterlah kalau begitu.
Jika ini Street Fighter II,
dan Amerika memilih watak Ken,
adakah orang Rusia memilih Zangief sebab dia dari Kesatuan Soviet?
Atau adakah mereka akan pilih orang macam Dhalsim?
Jelasnya, dia ada pilihan yang lebih baik
sebab dia boleh beri tendangan udara pada bebola api Ken.
Saya tak tahulah. Saya rasa awak kena tanya.
Presiden Putin yang ada jawapan pasti untuk itu.
Saya rasa mereka pilih orang yang ada pilihan paling banyak
untuk kalahkan Ken.
Sementara itu, Timur dan Barat juga bersaing
untuk jadi yang pertama meneroka bintang.
Persaingan itu dikenali sebagai Perlumbaan Angkasa
sebab rimanya sama walaupun bukan dalam bahasa Rusia.
Kita tak tahu gelaran untuk mereka dan sejujurnya,
kita mungkin dah tahu sebelum rakam benda ini.
Pelancaran pertama dianggap gagal sepenuhnya pada ketika itu
tapi sekarang, kita tahu mereka buat pemandangan indah
apabila lagu jaz dimainkan.
REDS MELANCARKAN SATELIT PERTAMA ANGKASA
Hari ini, langit ialah bulan baru,
sfera besi 23 inci diletakkan di orbit oleh roket Rusia.
Akhirnya, pada tahun 1957,
orang Rusia menjadi yang pertama yang berjaya buat pelancaran.
Kenapa orang Rusia lancarkan Spunk ke orbit?
Pertama sekali, apabila kita lihat perkataan Rusia,
nama satelit pertama dunia ialah Sputnik 1.
- Orang Rusia juga melancarkan… - Maksudnya "Berani" dalam bahasa Rusia?
Tak, maksudnya "pengembara" dalam bahasa Rusia.
Saya rasa Spunk di orbit akan terapung dalam titisan
macam dalam mandian.
Maaf. Boleh saya tukar subjek?
Makhluk yang mengikuti Sputnik ialah anjing angkasa Soviet ini,
dikenali di bumi sebagai Laika, bertolak ke angkasa lepas pada November 1957,
Apa berlaku pada Laika?
Saya rasa mereka berikan tulang dan belai ia di perut apabila ia kembali.
Malangnya, Laika tidak berjaya kembali ke bumi
kerana sejurus selepas pelancaran, ia jadi terlampau panas
dan mati dalam beberapa jam selepas pelancaran.
Biar betul!
Harapnya begitu. Tak, ini…
Ia dilancarkan dalam penerbangan sehala.
Ada anjing mati di angkasa?
Jadi ada anjing mati di dalam bingkai
setiap babak filem di angkasa seperti Star Wars?
- Saya rasa… - Ada anjing mati dalam Star Wars?
Itu tak boleh diterima.
Satelit Laika akhirnya terbakar di atmosfera bumi,
tapi ini selepas ia mati.
Macam saya kata, ia mati cuma beberapa jam selepas pelancaran
- akibat tekanan haba rasanya. - Maaf, boleh kita…
bertafakur sebentar untuk Laika?
Okey.
Ada anjing mati di angkasa.
Jauh daripada Perlumbaan Angkasa, orang Rusia sering hidup sukar,
dan orang Amerika pula
kelihatan seperti menikmati kehidupan yang bebas dan mewah.
Adakah 1950-an itu nyata?
Ya, memang nyata.
Betulkah? Sebab apabila dilihat, ia nampak macam dibuat-buat.
Semua lelaki pakai topi dan suri rumah tersenyum di dapur.
Adakah itu manusia yang nyata dan semua itu memang berlaku?
Banyak perkara itu yang awak lihat dalam pengiklanan.
Chevrolet '55 lebih rendah, ringan dan menawan.
Drama paling popular di TV 1950-an ialah rancangan dipanggil Adverts.
Adverts menceritakan kisah seorang lelaki atau wanita yang mahu sesuatu
kemudian membelinya, dan gembira,
iaitu contoh pertama struktur naratif tiga babak.
- Menariknya! - Yalah.
Adverts sangat berpengaruh
sehingga ia buat penonton di rumah mahu menjadi orang
yang beli benda itu juga.
Mereka bekerja keras untuk simpan wang beli kereta
supaya mereka boleh pergi ke kedai dan beli lebih banyak barang,
yang mereka perlu bayar dengan kembali bekerja,
dan itu buat mereka sengsara.
Jadi mereka gembirakan diri dengan keluar dan beli lebih banyak barang
yang mana mereka kena bekerja untuk membayarnya.
- Menariknya! - Yalah.
Satu-satunya masa mereka tak bekerja atau membeli
adalah ketika mereka menonton TV.
Begitulah suasana budaya baru dilahirkan,
iaitu budaya popular.
Tak seperti budaya normal iaitu lukisan dan Beethoven,
inilah benda yang buat orang betul-betul seronok.
Selama berdekad, artis perintis kulit Hitam maju atas karya masing-masing
untuk membangunkan bentuk muzikal baru yang mengujakan
untuk orang kulit Putih untuk berjaya sendiri.
Kenapa orang kata Elvis Presley menyempurnakan muzik orang kulit Putih?
Mereka tak cakap begitu.
Mereka kata dia menyempurnakan muzik orang kulit Hitam.
Dia seorang lelaki berkulit Putih dan nyanyikan muzik asal orang kulit Hitam.
Perlukah dia minta maaf di media sosial?
Tak, sebab dulu tiada media sosial.
Kenapa Elvis tak minta maaf sekarang?
Sebab Elvis dah mati.
Jadi sekarang, dia menyempurnakan gaya hidup orang mati?
Dasar pencuri!
Setelah keluar daripada kemiskinan dan masalah pinggul,
Elvis mendapat manfaat daripada media masa,
yang menyiarkan dia kepada jutaan penonton dalam bentuk yang bersih.
Kenapa begitu bahaya untuk tunjukkan Elvis dari pinggul ke bawah?
Adakah dia tidak berseluar macam penyumbaleweng dalam panggilan Zoom?
Dia bukannya tak berseluar.
Dia kerap gerakkan pinggulnya dalam cara yang sangat…
seksual,
dan ada banyak kebimbangan yang wanita muda mungkin…
mungkin agak terangsang oleh Elvis.
Orang zaman dulu memang suci, ya?
Jika mereka nampak alat sulitnya, mesti mereka terkena strok, bukan?
Mungkin. Saya rasa itu akan disiarkan dalam media…
Oh, Tuhan.
Itu bukan lawak.
Apa yang kelakarnya?
Jika mereka nampak alat sulitnya, mesti mereka terkena strok.
Itu bukan bahan ketawa.
Kita bercakap tentang nyawa orang di sini.
Elvis sangat terkenal,
sehingga dia dipersoalkan oleh Tentera AS untuk kegunaan tentera.
Ia agak menghairankan dengan perkara yang berlaku ketika itu.
Rusia dan Amerika membina simpanan senjata nuklear yang banyak
yang cukup untuk memusnahkan seluruh planet beberapa kali
sekiranya yang kali pertama terlepas.
Nampaknya planet ini menuju ke Perang Dunia Ketiga,
dan pada awal 60-an, dunia hampir musnah
dan terus menuju ke jurang tanpa kembali.
Krisis.
Perkataan itu tiba-tiba disebut dalam surat khabar seluruh Amerika…
Dalam Krisis Kiub dan Peluru Berpandu Cuba yang mana lebih berbahaya,
kiub itu atau peluru berpandu?
Maksud awak, Krisis Peluru Berpandu Cuba, iaitu Cuba,
sebuah negara berdekatan pantai Amerika Syarikat, dekat Florida.
Bukankah bentuk kiub itu tak sesuai untuk peluru berpandu?
Nanti nampak macam batu bata.
Pada tahun 1959, terdapat revolusi Komunis di Cuba.
Seorang lelaki bernama Fido Castrol bangkit untuk berkuasa
dan terus berkawan dengan Rusia.
Kemudian, tahun 1962, Amerika menemui
Soviet mahu menggunakan Cuba sebagai pangkalan peluru berpandu nuklear
dan peluru-peluru berpandu itu boleh tiba di Florida dalam 20 minit,
jika angin elok dan mereka boleh cari tempat letak kenderaan.
Presiden dan peragawan Amerika, John F. Kennedy,
meminta orang Rusia mematikan peluru berpandu itu.
Kalau tidak, perang tidak boleh dielakkan
atau lebih teruk, boleh berlaku.
Selama enam hari, dunia dalam keadaan menunggu
bermaksud ia mungkin mati akibat sesak nafas sebelum bom meledak.
Akhirnya, Ketua Soviet Nikita Khrushchev,
berundur seperti ayam serama
dan peluru berpandunya kembali dengan keadaan yang memalukan.
Kennedy menang.
John F. Kennedy menang Krisis Peluru Berpandu Cuba.
Kenapa selepas itu, dia tembak dirinya?
Taklah. Dia berunding satu perjanjian
untuk Krisis Peluru Berpandu Cuba dengan ketua Soviet, Nikita Krushchev.
Kemudian, dia akhirnya dibunuh di Dallas, Texas
pada tahun 1963.
- Tapi bukan dia lepaskan tembakan. - Ya.
Ironi yang dia sangat risau tentang peluru berpandu Cuba
sedangkan senjata di Texas yang dia perlu risaukan.
Mesti dia tendang dirinya selepas ditembak.
Selepas mengelak daripada serangan besar-besaran
dunia impikan perubahan,
dan generasi muda yang mahu beri peluang kepada keamanan pun bangkit.
Wira-wira mereka bukanlah ahli politik tetapi ahli muzik berlawanan budaya
yang karyanya berkembang pada era itu.
Rolling Stones terkenal pada tahun 1960-an.
Adilkah kalau kita kata mereka ibarat The Beatles pada waktu itu?
Saya rasa… Mereka kontemporari.
Jadi sentiasa ada perbalahan antara Stones dan The Beatles.
Ya, tapi The Beatles terkenal macam Elvis pada era mereka.
Jadi ada Beatles tiruan.
Boleh kita beri kepada Rolling Stones
walaupun mereka terkenal pada masa yang sama?
Saya rasa orang ada pilihan sendiri
antara gaya The Beatles dan gaya Stones.
Okey. Bila zaman terbaik The Beatles?
Beatles 1 atau Beatles 2?
- Saya rasa Beatles 1 paling diminati. - Beatles 1?
Atau Beatles, yang pertama. The Beatles.
Soalan seterusnya.
Dalam banyak kugiran pada tahun 1960-an, yang mana satu The Kinks?
Sementara itu, Perlumbaan Angkasa masih berterusan.
NASA telah membelanjakan berbilion dolar untuk membina roket
yang cukup berkuasa untuk sampai ke bulan,
tetapi tak cukup hebat sebab ia meletup sebaik saja tiba.
Penumpangnya ialah Neil Armstrong, Alan Alda,
dan lelaki lain yang minta identitinya dirahsiakan.
Pada 20 Julai 1969, seluruh dunia menyaksikan di TV
jika bulan boleh meletup
dan juga kerana tiada apa-apa lagi yang ada.
GAMBAR SIARAN LANGSUNG PERTAMA DARI BULAN
Penonton global mesti sangat kagum
oleh kualiti gambar yang teruk itu,
yang mana juga teruk pada waktu itu.
Tengoklah.
Nampak macam mereka terbang ke dimensi kabur untuk memintas contengan.
Satu langkah kecil untuk lelaki…
satu langkah besar untuk manusia.
Kualiti bunyi pun teruk
tapi dia cuma kata, "Itu langkah kecil untuk lelaki,
tapi langkah bionik untuk manusia,"
oleh itu mengisytiharkan bulan untuk lelaki.
Yang mana sehingga sekarang, wanita tidak dibenarkan pergi ke bulan.
Dengan pendaratan di bulan itu, manusia mencapai kejayaan,
melangkaui batas bumi dan meneroka sendiri syurga itu,
dan menganggap semua ini sebenarnya berlaku.
Ramai orang di Internet berkata pendaratan di bulan itu dipalsukan.
Sejauh mana kebenaran itu?
Mereka silap.
Tiada ahli sejarah pernah persoalkan realiti Projek Apollo
sebab satu pun yang dipanggil bukti
yang ahli teori konspirasi ketengahkan
muncul dalam penelitian ulasan sejawat.
Ya, tapi jelasnya, ia palsu
sebab macam mana mereka boleh mendarat di bulan jika bulan pun tak nyata?
Apa yang buat awak fikir bulan itu tidak nyata, Philomena?
Memang tidak. Saya tak tahu jika awak dah buat kajian sendiri,
tapi kawan saya, Paul, hantarkan video yang mendedahkan semuanya.
Boleh awak buktikan bulan wujud?
Tak boleh, bukan?
Kita lihat di langit.
Kita dah hantar kapal angkasa ke bulan.
Kita bawa sampel kembali ke bumi.
Tak, tonton video itu.
Awak akan sedar.
Awak pun percaya pada waktu malam, bukan?
Saya dah alaminya macam orang lain di dunia,
jadi ya, saya percaya.
Saya percaya apabila bumi berputar,
kita akan alami waktu gelap dipanggil malam.
Sedarlah. Semua ada dalam video itu.
Mereka cuma buat kita fikir bulan dan malam itu nyata
untuk buat kita patuh.
Fikirkanlah.
Bayi belum lagi dididik,
jadi mereka tahu malam itu tak wujud.
Sebab itulah mereka menjerit apabila terbangun.
Baiklah, kita teruskan.
Perlumbaan Angkasa telah tamat, Amerika menang,
dan hadiahnya ialah destinasi percutian paling teruk dalam sejarah,
dan mereka tak boleh beri amaran kepada orang kerana TripAdvisor belum wujud.
Tapi ada hadiah sagu hati,
dibawa ke Apollo 8 dan dikenali sebagai Earthrise.
Hari ini,
lebih daripada lapan saat,
tapi dahulu, gambar ini buat orang berfikir.
Ia bukan sekadar fikiran ringkas seperti, "Nampak cantiklah,"
tapi fikiran yang penting.
Ia buat kita sedar planet kita tidak kukuh.
Gerakan ekologi selalunya popular dalam kalangan hippie,
namun orang abaikan mereka kerana cara mereka berpakaian
dan kerana mereka terlalu khayal untuk jelaskan tujuan mereka.
Namun sekarang, ahli sains mula risau tentang keadaan planet.
Kerana tidak mahu sesiapa tersilap mereka dengan hippie,
mereka pakai kot putih yang bersih dan kaca mata untuk sampaikan amaran.
Namun kita juga abaikan mereka sebab rupa mereka macam nerda.
Masalahnya ialah kemajuan.
Semua alatan moden yang buat kita leka berfungsi menggunakan elektrik
yang datang dari stesen kuasa, yang membakar bahan api,
yang mencipta gas dipanggil CO-2,
yang keluar dari serombong
dan buat langit berhenti berfungsi.
Satu penyelesaian untuk kerosakan alam sekitar ini
ialah dengan membina stesen kuasa nuklear,
yang tidak mengeluarkan asap di mana-mana berdekatan bahan berbahaya
melainkan ia meletup yang mana takkan berlaku.
Sehinggalah pada tahun 1986 di Chernobyl.
Radiasi daripada Chernobyl mengubah kawasan yang besar
menjadi zon bahaya, lebih teruk daripada pusat bandar Reigate.
Bencana itu tersebar beribu batu jauhnya
dan mempunyai kesan sampingan yang tidak dijangka.
Ia buat batuan Tembok Berlin menjadi rapuh,
sangat rapuh sehingga ia mula runtuh.
Orang tempatan yang cemas bergegas menawarkan bantuan
untuk buat tembok itu lebih baik dengan memukulnya,
tapi sia-sia sahaja.
Apabila tembok itu runtuh, komunisme juga begitu.
PARTI SUDAH BERAKHIR
Kapitalis sudah menang,
dengan pasaran kewangan yang mengalami globalisasi
dengan lagu tekno Belgium yang rancak, "Pump Up The Jam".
"PUMP UP THE JAM" IALAH ANAGRAM UNTUK "JAM UP THE PUMP"
LAGU INI DIMAINKAN LIMA KALI BERTURUT DI PENGEBUMIAN PENGARAH STANLEY KUBRICK
PLANET TEKNOTRONIK, BUMI MENGANDUNGI 70 PERATUS AIR
JIKA ANDA MENGASINGKAN RENTAK DRAM INDIVIDU DARIPADA LAGU INI
DAN SUSUN DALAM BENTUK BULATAN,
IA MERUNGKAI MOD ELAT YANG MEMBENARKAN ANDA MELALUI KAWASAN KERAS BILA-BILA MASA
Tiba-tiba, semua orang selain daripada orang miskin
menjana banyak wang
sampai tiada ruang untuk simpan semuanya dalam syiling.
Sebaliknya, ia perlu disimpan dalam angka pada skrin,
dikelilingi oleh lelaki yang menjerit supaya ia disimpan.
Untuk mencatat jumlah semua wang ini,
dunia perlukan abakus mega yang istimewa
dan mujurlah ada, iaitu komputer.
Hari ini, komputer ada di mana-mana, tetapi dahulu ia sukar dibawa.
Pada tahun 50 dan 60-an, satu komputer memuatkan satu bilik.
Namun pada tahun 1970-an, jurutera buat penemuan yang mengejutkan.
Jika mereka dapat singkirkan semua denyar dan gelendong pita yang tiada faedah,
mereka boleh jadikan komputer lebih kecil.
Sebenarnya cukup kecil untuk hujung jari anda.
Inilah cip mikro dan ia mengagumkan.
Terima kasih. Saya pulangkan semula.
Cip mikro tak dapat buat apa-apa
sehinggalah anda letakkannya ke dalam mesin besar begini.
Namun dari segi ruang lantai saja,
ia tetap satu peningkatan besar.
Apabila komputer cukup kecil untuk diletakkan di rumah,
lebih ramai yang mahukannya.
Silicon Valley dibina,
pusat komputer yang didefinisikan oleh persaingan antara dua lelaki,
Bill Gates dan Steve Jobs.
Nama mereka mungkin membosankan, tapi kata-kata mereka lebih membosankan.
Gates mengasaskan Microsoft dan berjaya
dengan sekuel tidak rasmi yang rumit dengan Cik Pac-Man, dipanggil Ms. Dos.
Sementara itu, Jobs mencipta Apple Macintosh,
komputer hebat yang pertama di dunia.
Ketika sistem persaingan mereka memisahkan pengguna komputer,
ada sesuatu yang cuba menyatukan mereka,
iaitu WWW atau Jaringan Sejagat.
Internet sangat moden dan menarik
sehingga manusia mungkin tak mahu bangun dari mejanya lagi.
Kemudian, dalam pembentangan ucapan dasar yang dramatik,
Steve Jobs mendedahkan dia temui cara memasang Internet
di dalam alatan mudah alih bentuk segi empat sama,
mengubah sejarah selamanya.
Kita menggelarnya iPhone.
Kejayaan memberi ilham kepada ramai peniru macam yang ibu anda gunakan,
dan nanti, telefon pintar akan didapati di merata-rata
dan mungkin anda sedang melihatnya ketika saya menyebutnya.
Telefon pintar merevolusikan cara manusia berinteraksi
dengan cara yang diterima ramai untuk abaikan orang di sekeliling kita.
Namun kita tak keseorangan.
Disebabkan media sosial, kita lebih mudah
berhubung dengan berjuta-juta orang tentang hal ringkas seperti gambar kucing
atau upacara orang asing yang memalukan.
Mudah untuk lihat sebab telefon pintar
telah menjadi ciptaan paling popular abad ini.
Ia sangat canggih,
namun pada masa yang sama, sangat mudah sampai budak pun boleh buat.
Hakikatnya, bukan satu tapi 50 dalam masa sejam
jika ia mahu elakkan hukuman lagi.
Sayangnya, Steve Jobs meninggal sebelum dia boleh saksikan kejayaan Apple
selain daripada beratus bilion dolar yang pertama.
Ketika nazak, dia berjanji kepada jurutera Apple
untuk mengubah penyambung fon kepala iPhone setiap tiga tahun,
kemudian muat naik dirinya ke storan awan.
Sementara itu, Gates bazirkan kekayaannya membasmi malaria di Dunia Kelas Ketiga.
YAYASAN BILL & MELINDA GATES
Namun di sebalik kegagalan Apple dan Microsoft,
komputer terus kukuh.
Ada yang percaya kita akan menuju ke satu keadaan dipanggil keganjilan,
di mana kecerdasan buatan menjadi terlalu bijak untuk kita.
Ketika orang lain percaya ini sudah pun berlaku
dan semua peradaban manusia cuma wujud dalam simulasi komputer.
Bagaimana kita nak tahu kita bukan dalam simulasi?
Kita tak tahu.
Ada ramai orang bijak yang fikir munasabah yang kita hidup dalam simulasi.
Jika ini simulasi,
kenapa komputer buat saya tanya ini kepada awak?
Dari perspektif saya, awak bertanya soalan
supaya saya boleh bayangkan yang awak dikawal oleh komputer
tapi awak juga boleh rasa yang awak ada keinginan
dan awak sendiri bertanya soalan itu.
Kenapa saya perlu datang dan rakam ini?
Tak bolehkah komputer cuma tunjukkannya di TV dalam bentuk simulasi?
Atau di situkah tempat saya? Adakah saya wujud?
Kenapa ini berlaku?
Kenapa bukan saya saja makan eclair coklat dalam gegelung
macam dalam fail gif?
Saya sanggup tukar untuk itu.
Adakah orang dalam gif gegelung terperangkap dalam simulasi?
Itukah yang berlaku pada mereka?
Di mana tebuan muat dalam simulasi itu?
Saya pun tak pasti…
Maaf, ada banyak yang perlu dikaji, bukan?
Dalam siri ini, kami membawa anda daripada permulaan primitif
melalui kesedaran spiritual, kejutan budaya,
dan kejayaan sains yang besar.
Sekarang pada saat ini, manusia masih berbelah bahagi,
kerana berdepan dengan masa depan yang tidak pasti.
Adakah kita akan bangkit untuk mencabar perubahan iklim?
Atau sebaliknya?
Adakah komputer akan belajar untuk padamkan kita?
Jika ya, macam mana kita nak keluar dari tong kitar semula?
Bolehkah manusia saling wujud dengan aman?
Adakah kita semua sekarang menjalani waktu peradaban
dalam minit dan saat yang terakhir?
Atau tidak? Entahlah.
Anda juga tidak tahu.
Namun apa-apa pun berlaku, ia berlaku di bumi.
Okey, itu bagus. Kita berjaya rakam, Philomena.
- Yakah? - Ya, dah siap. Terima kasih.
- Itu saja? - Ya, itu saja.
- Bagus. - Saya dah selesai?
- Ya, syabas. - Bagus.
Jadi awak boleh buat saya nampak macam dah pergi ke tempat ini?
Ya. Jangan risau tentang itu.
- Betulkah? - Kami akan buat di komputer nanti.
- Okey. Baiklah. - Sekarang dah maju.
Bagus. Jumpa awak nanti. Selamat tinggal.
Berhenti, semua. Terima kasih. Syabas.
Saya rasa itu agak bagus.
Bagus. Sangat bagus.
Terjemahan sari kata oleh Rasheeqa Bahida